Se med live, når vi sender sjove optrædender fra TV2 Regionernes scene til Folkemødet.

Bornholms godt 67 km2 huser til hverdag i omegnen af 40.000 indbyggere, men fra i dag torsdag og tre dage frem vil over 100.000 mere komme til, når der, som traditionen byder det i uge 24, er Folkemøde. Det er demokratiet og fællesskabet, der er i fokus på Folkemødet og TV2 Regionerne griber sammen med Altinget dette fokus an på en - helt bogstaveligt - sjov måde. TV2 Regionerne og Altinget har stykket programmet sammen for Folkescenen i Allinge. Her vil der torsdag, fredag og lørdag kunne opleves et bredt udvalg af oplæg og optrædender, men de har alle det til fælles, at de indeholder humor. Hvis du ikke er en af de godt 100.000, der har taget turen til Bornholm, så kan du herunder se med LIVE fra TV2 Regionernes scene. I dag - fredag - optræder følgende: Hus Forbi-sælgerne Påske og Pinse fra Næstved Jim Lyngvild Biskop Henrik Stubkjær og biskop Elof Westergaard Michael Schøt Nick Hækkerup (S) og Jakob Ellemann-Jensen (V) Redaktør Gunnar Hattesen - Æ Rummelpot Se de seks optrædender LIVE fra klokken 10.30 til 16.00 Se hele programmet for Folkescenen, som TV2 Regionerne og Altinget er værter for HER